b'\n_START_ARTICLE_\nTeorija ledene gore\n_START_SECTION_\nOzadje\n_START_PARAGRAPH_\nKot mnogi ameri\xc5\xa1ki pisatelji je tudi Hemingway po dokon\xc4\x8dani srednji \xc5\xa1oli pri\xc4\x8del z delom novinarja pri The Kansas City Star, kjer se je hitro nau\xc4\x8dil, da se resnica pogosto skriva pod povr\xc5\xa1jem (zgodbe). Med poro\xc4\x8danjem aktualnih dogodkov takratne gr\xc5\xa1ko-tur\xc5\xa1ke vojne za Toronto Star je pridobil dragocene pisateljske izku\xc5\xa1nje, ki so mu bile v pomo\xc4\x8d pri ustvarjanju leposlovja. Verjel je, da leposlovje sicer lahko temelji na realnosti, ampak \xc4\x8de povzema izku\xc5\xa1nje, kot je pojasnil, je to, kar si je izmislil, bolj resni\xc4\x8dno od tistega, \xc4\x8desar se spomni.\n_START_SECTION_\nDefinicija\n_START_PARAGRAPH_\nLeta 1923, po kon\xc4\x8danju romana Out of Season, se je Hemingway domislil nove teorije pisanja. V A Moveable Feast, po njegovi smrti objavljenih memoriarih, pojasni:\xc2\xa0\xc2\xbbIzognil sem se pravemu koncu, v katerem se ta stari mo\xc5\xbe obesi, \xc4\x8deprav bi ta dogodek naredil zgodbo napeto.\xc2\xab\xc2\xa0V uvodnem poglavju Death in the Afternoon primerja njegovo teorijo pisanja z ledeno goro. Hemingwayev \xc5\xbeivljenjepisec Carlos Baker pojasnjuje, da so pri teoriji ledene gore vsa ta dejstva nad povr\xc5\xa1jem vodne gladine, medtem ko je struktura skupaj s simbolizmom skrita o\xc4\x8dem, torej se nahaja pod povr\xc5\xa1jem gladine. V svojem delu Umetnost romana je Hemingway jasen glede svoje metode:\xc2\xa0\xc2\xbbKar se je izkazalo za resni\xc4\x8dno, je to, da \xc4\x8de izpusti\xc5\xa1 znane, sicer pomembne podatke ali dogodke, to naredi zgodbo bolj napeto. \xc4\x8ce se izogne\xc5\xa1 navajanju podatkov, ki ti niso znani, bo zgodba slab\xc5\xa1a. Mnenja je, da bi lahko bila kvaliteta nekega dela dolo\xc4\x8dena s kvaliteto materiala, ki ga je avtor izlo\xc4\x8dil. Hemingway v svoji prozi uporabi ponavljanje, da sestavi kola\xc5\xbe posnetkov, ki nato gradijo celotno sliko. Njegova teorija osvetljuje simboli\xc4\x8dno vpletenost umetnosti.'